text: انہوں نے زور دیکر کہا کہ ایکٹ کی کوشش یہ ہے کہ صارفین اور ڈیولپروں کے مفادات کے مابین ایک توازن قائم کیا جائے اور طرفین ذمہ داریاں یکساں طور پر عائد کی جائیں اور پرموٹر اور پرچیزر یعنی مکان بنانے والے اور مکان خریدنے والے کے مابین اطلاعات کا یکساں طور پر تبادلہ ہو، شفافیت برقرار رہے ، معاہدے کی شرائط کا احترام کیا جائے ، احتساب کے کم از کم معیارات طے کیے جائیں اور تنازعات کی صورت میں اس کا بہ سرعت حل نکالنے کا میکانزم بھی فراہم ہو۔ انہوں نے کہا کہ ایکٹ کا مقصد اطلاعات کی شیئرنگ کیلئے آن لائن نظام کی فراہمی کے ذریعے صارفین کا تحفظ ہے تاکہ ڈیولپروں اور خریداروں کے مابین اعتماد کی فضا پیدا ہوسکے اور پروجیکٹوں پر بروقت عمل درآمد ممکن ہوسکے۔ وزیر موصوف نے آر ای آر اے سے حاصل ہوئے متعدد فوائد اور اس کے مثبت پہلوؤں پر بھی روشنی ڈالی۔